钦定古今图书集成/历象汇编/庶征典/第068卷 > 南齐
## 钦定古今图书集成/历象汇编/庶征典/第068卷 > 南齐

### 高帝建元元年庆云见

按《南齐书高帝本纪》，建元元年“六月甲申，立皇太子
赜。”〈庆云见不载〉按《祥瑞志》：“世祖拜皇太子日，有庆云在
日边。”

建元三年，华林园有瑞云见。

按《南齐书高帝本纪》，不载。　按《祥瑞志》，“建元三年，华
林园醴泉堂东，忽有瑞云，周围十许丈，高下与景云
楼平，五色藻密，光彩映山。徘徊良久，行转南行，过长
船，入华池。”

建元四年，黑气见。

按《南齐书高帝本纪》，不载。　按《天文志》，“建元四年二
月辛卯，黑气大小二枚，东至卯，西至酉，广五丈，久乃
消灭。”

### 武帝永明元年新林娄湖有异气

按《南史齐武帝本纪》，永明元年，望气者云，“新林娄湖
东府西有气。甲子，筑青溪旧宫，作新娄湖苑以厌之。”
永明二年，北斗间有白气。

按《南齐书武帝本纪》。不载　按《天文志》。永明二年四
月丁未。北斗第六第七星间。有一白气。

永明四年，有黄白气及云。

按《南齐书武帝本纪》。不载　按《天文志》。“四年正月辛
未。黄白气长丈五尺。入太微。癸未。南面有阵云一丈
许。”

永明五年，有“黑云阵云。”

按《南齐书武帝本纪》，不载。　按《天文志》，“五年四月己巳。有云色黑，广五尺。东指丑，西指酉，并至地。十一月
乙巳。东南有阵云。高一丈。北至卯。东南至巳。”

永明六年有“梗”云。

按《南齐书武帝本纪》，不载。　按《天文志》：“六年二月癸
亥，东西有一梗云半天，曲向西，苍白色。三月庚辰，南
面有梗云，黑色，广六寸。”

永明七年，有苍黑云贯紫宫。

按《南齐书武帝本纪》，不载　按《天文志》，“七年十月辛
未，有梗云苍黑色，东头至寅，西头指酉，广三尺，贯紫
宫，久久消漫。”

永明八年，有黑云亘东西。

按《南齐书武帝本纪》，不载。　按《天文志》，“八年十一月
乙未，有梗云黑色，六尺许，东头至卯，西头至酉，久久
散漫。十二月庚辰，南面有阵云黑色，高一丈许，东头
至巳，西至未，久久散漫。”

永明十一年，有苍白云竟天。

按《南齐书武帝本纪》，不载　按《天文志》，“十一年七月
丙辰，东面有梗云，苍白色，广二尺三寸，南头指巳至
地，北头指子至地。久久散漫。”